stanford-oval/wikipedia huggingface dataset:
Zied Ayt Okrame

| Mitalit> Maa:   Tunisia.Miesten kreikkalais-roomalainen paini.AM-kilpailut  | Mitalit> Maa:   Tunisia.Miesten kreikkalais-roomalainen paini.AM-kilpailut  | Mitalit> Maa:   Tunisia.Miesten kreikkalais-roomalainen paini.AM-kilpailut  | Maa:   Tunisia> Miesten kreikkalais-roomalainen paini. |
| --- | --- | --- | --- |
|  Kultaa | Dakar 2011 | 74 kg |  |
|  Kultaa | Marrakech 2012 | 74 kg |  |
| Arabian kilpailut  | Arabian kilpailut  | Arabian kilpailut  |  |
|  Kultaa | Doha 2011 | 74 kg |  |
| All African Games  | All African Games  | All African Games  |  |
|  Hopeaa | Alger 2007 | 74 kg |  |
Zied Ayt Okrame (s. 18. joulukuuta 1988) on tunisialainen kreikkalais-roomalaisen tyylin painija, joka on kaksinkertainen Afrikan-mestari. Ayt Okrame saavutti ensimmäisen mitalinsa vuoden 2007 All African kisoissa.
Zapovednik

Wrangelinsaari kuuluu tiukasti suojeltuihin Venäjän alueisiin.
Zapovednik (ven. заповедник, monikko: заповедники) eli luonnonpuisto on entisen Neuvostoliiton alueella käytettävä termi, joka tarkoittaa suojeltua aluetta, joka on ”pysyvästi luonnontilassa”. Se on määriteltyjen alueiden ympäristönsuojelun tiukin aste, jolla alue suojellaan tarkasti ja yleisön pääsyä sinne on rajoitettu.
Ensimmäinen zapovednik on vuonna 1916 Baikaljärven rannalle perustettu Barguzinin luonnonsuojelualue. Sen taustalla oli 1910 professori Ivan Borodinin ja metsätieteilijä Grigori Morozovin tekemä ehdotus suojelualueverkostosta.
Neuvostoliiton aikana oli mahdollista perustaa laaja zapovednik-verkosto, kun valtio omisti maan ja kaikki luonnonvarat ja sillä oli valta tehdä suojelupäätöksiä. Zapovednikien käyttö oli tieteellistä tutkimusta lukuun ottamatta kiellettyä. 1990-luvun alkupuolella zapovendikit avattiin tarkasti valituilla reiteillä koulutusta ja matkailua varten.
Venäjällä oli vuonna 2016 kaikkiaan 103 zapovednikia, ja niitä on myös muissa entisen Neuvostoliiton maissa.
Aiheesta muualla

Kuvia tai muita tiedostoja aiheesta Zapovednik Wikimedia Commonsissa
Wild-russia.org: Descriptions of 47 Zapovedniks and National Parks – text and images, arranged by bio-region.
Rusnatpress.org: List of Russian Zapovedniks (Arkistoitu – Internet Archive) – with brief descriptions, contact details, and map coordinates (englanniksi)
Oopt.info/zp: Tsentr dikoy prirody – lists all Zapovedniks, with maps and images. (venäjäksi)
Isar.org: "Russia's Zapovednik System Reaches Out."
Russianconservation.org: "Taking the Future of Russia's Protected Areas in Their Own Hands: Zapovednik Directors Meet in Vladivostok." (Arkistoitu – Internet Archive)
Altai-republic.ru: The Altai Reserve (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zapovednik
Käännös suomeksi
Zeuksippe

Zeuksippe (m.kreik. Ζευξίππη) oli kreikkalaisessa mytologiassa usean eri naishahmon nimi:
Zeuksippe oli Eriboteen ja Buteen äiti ja Teleonin puoliso. Hän oli jokijumala Eridanoksen tytär.
Zeuksippe oli Erekhtheuksen, Buteen, Proknen ja Filomelan äiti ja Pandionin puoliso. Hän oli Praksithean sisar.
Zeuksippe oli Lamedonin ja Fenon tytär, joka synnytti miehelleen Sikyonille tyttären, Khthonofylen.
Zeuksippe oli Hippokoonin tytär, Antifateen puoliso ja Oikleen ja Amfalkeen äiti.
Yvonne Nauta

| Mitalit> Maa:  Alankomaat.Naisten pikaluistelu.MM-kilpailut  | Mitalit> Maa:  Alankomaat.Naisten pikaluistelu.MM-kilpailut  | Mitalit> Maa:  Alankomaat.Naisten pikaluistelu.MM-kilpailut  | Maa:  Alankomaat> Naisten pikaluistelu. |
| --- | --- | --- | --- |
|  Pronssia | Heerenveen 2014 | Yleisluistelu |  |
| EM-kilpailut  | EM-kilpailut  | EM-kilpailut  |  |
|  Hopeaa | Hamar 2014 | Yleisluistelu |  |
Yvonne Nauta (s. 21. helmikuuta 1991 Uitwellingerga) on alankomaalainen pikaluistelija.
Nauta saavutti nuorten MM-kilpailuissa Zakopanessa 2009 kultaa 3 000 metrillä ja joukkuetakaa-ajossa sekä hopeaa 1 500 metrillä ja yleisluistelussa. Moskovassa 2010 hän sai nuorten MM-kultaa joukkuetakaa-ajossa ja hopeaa 3 000 metrillä.
Nauta saavutti hopeaa ensimmäisissä aikuisten arvokilpailuissaan, yleisluistelun EM-kisoissa Hamarissa 2014. Sotšin olympialaisissa hän oli 5 000 metrillä kuudes. Yleisluistelun MM-kilpailuissa Heerenveenissä 2014 hän sai pronssia. Hän voitti samana talvena Alankomaiden-mestaruuden 5 000 metrillä. Seuraavan kerran Nauta oli kansainvälisen arvokilpailun tulosten kärkipäässä yleisluistelun EM-kisoissa Heerenveenissä 2017 sijoituttuaan neljänneksi.
Nauta sijoittui yhdistetyssä 3 000 ja 5 000 metrin maailmancupissa kolmanneksi kaudella 2013–2014. Hän on sijoittunut maailmancupin osakilpailuissa kerran toiseksi ja kaksi kertaa kolmanneksi (tilanne kauden 2013–2014 jälkeen).
Ennätykset

| Matka | Aika | Paikka | Päivä |
| --- | --- | --- | --- |
| 500 m | 40,74 | Inzell | 19. tammikuuta 2013 |
| 1 000 m  | 1.19,62 | Berliini | 24. lokakuuta 2009 |
| 1 500 m | 1.57,23 | Heerenveen | 29. joulukuuta 2013 |
| 3 000 m | 4.02,63 | Hamar | 11. tammikuuta 2014 |
| 5 000 m | 6.57,59 | Heerenveen | 23. maaliskuuta 2014 |
Zeuksis

Zeuksis (m.kreik. Ζεῦξις, lat. Zeuxis) voi viitata seuraaviin antiikin kreikkalaisiin henkilöihin:
Zeuksis Herakleialainen (toimi n. 435/425–390 eaa.), taidemaalari; tunnetuin samannimisistä
Zeuksis Taraslainen, lääkäri
Zeuksis (200/100-luku eaa.), Antiokhos III:n sotapäällikkö
Zeuksis (1. vuosisata eaa.), skeptiseen koulukuntaan kuulunut filosofi
Zeuksis (1. vuosisata eaa.), lääkäri
Zeuksis (1. vuosisata eaa./1. vuosisata jaa.), kultataiteilija (aurifex)
Antonius

Antonius (lat.) tai Antonios (m.kreik. Αντώνιος, Antōnios) voi viitata seuraaviin henkilöihin:
Antiikin ajan henkilöitä

Gaius Antonius (k. 42 eaa.), roomalainen poliitikko ja sotilas
Iullus Antonius, roomalainen poliitikko, Marcus Antoniuksen poika
Lucius Antonius, roomalainen poliitikko ja sotilas, Marcus Antoniuksen veli
Marcus Antonius, roomalainen sotilas ja valtiomies
Marcus Antonius Antyllus (k. 30 eaa.), Marcus Antoniuksen ja Fulvian vanhin poika
Marcus Antonius Creticus, Marcus Antoniuksen isä
Marcus Antonius Orator (k. 87 eaa.), roomalainen sotilas, poliitikko ja oraattori
Marcus Antonius Pallas, roomalainen vapautettu orja, keisari Claudiuksen taloussihteeri
Antonios Diogenes (lat. Antonius Diogenes), kreikkalainen kirjailija
Antonios Suuri (lat. Antonius), luostarijärjestelmän perustaja.
Gordianus I (Marcus Antonius Gordianus Sempronianus Romanus Africanus), Rooman keisari 238
Gordianus II (Marcus Antonius Gordianus Sempronianus Romanus Africanus), Rooman keisari 238
Gordianus III (Marcus Antonius Gordianus Pius), Rooman keisari 238–244
Gaius Antonius Hybrida, Marcus Antoniuksen setä (tai eno)
Keskiajan ja varhaisen uuden ajan henkilöitä

Antonius de Civitate Austrie, Antonio da Civadale, italialainen säveltäjä 1300-luvulla
Antonius Divitis, (n. 1470–n. 1530), ranskalais-flaamilainen säveltäjä
Antonius Padovalainen (1195–1231), fransiskaanimunkki
Antonius Possevinus, Antonio Possevino (1533–1611), italialainen pappi, jesuiitta, diplomaatti ja kirjailija
Antonius Romanus, italialainen säveltäjä 1400-luvulla
Antonius Rosetti, Suomen linnojen rakennusmestari 1500-luvulla
Antonius Sanga (k. 1622), japanilainen kristitty marttyyri
Nykyajan henkilöitä > Antonius sukunimenä

Anna Anthonius (1882–1924), suomalainen sirkuksen voimanainen
Patrik Antonius (s. 1980), suomalainen pokeriammattilainen
Nykyajan henkilöitä > Antonius etunimenä

Antonius Bouwens (1876–1963), alankomaalainen ampuja ja olympiamitalisti
Antonius Geurts (1932–2017), alankomaalainen ratameloja ja olympiamitalisti
Antonius Hofmann (1909–2000), saksalainen katolinen piispa
Antonius van Loon (1888–1962), alankomaalainen köydenvetäjä ja olympiamitalisti
Nykyajan henkilöitä > Antonios sukunimenä

Jean-Pierre Antonios (s. 1965), suomalainen vammaisjousiampuja
Nykyajan henkilöitä > Antonios etunimenä

Antónios ”Antónis” Fótsis (s. 1981), kreikkalainen koripalloilija
Antónios Mástoras (s. 1991), kreikkalainen korkeushyppääjä
Antonios Naguib (1935–2022), egyptiläinen Aleksandrian koptilaiskatolinen patriarkka 2006–2013
Antónios ”Antónis” Nikopolídis (s. 1971), kreikkalainen jalkapallomaalivahti ja jalkapallovalmentaja
Antónios Pepanós (1866–?), kreikkalainen uimari, olympiamitalisti
Antónios Tsítas (1874–?), kreikkalainen köydenvetäjä ja kreikkalais-roomalaisen tyylin painija
Yvonne Meusburger

| Yvonne Meusburger |
| --- | --- |

Henkilötiedot
Syntynyt: 3. lokakuuta 1983 (ikä 41)
Kansalaisuus:   Itävalta
Tennispelaaja
Pituus:  175 cm
Paino:  60 kg
Kätisyys:  oikea
Ammattilaisena:  1999–2014
Palkintorahat:  1 384 838 USD
Kaksinpeli
Paras sijoitus:  37. (31.3.2014)
Turnausvoittoja:  1
Voitot/tappiot:  439–316
Grand Slam -turnauksissa
Australian avoimet:  3. kierros (2014)
Ranskan avoimet:  2. kierros (2010, 2014)
Wimbledon:  2. kierros (2007, 2014)
Yhdysvaltain avoimet:  2. kierros (2008, 2010)
Nelinpeli
Paras sijoitus:  104. (30.8.2010)
Voitot/tappiot:  104–103
Aiheesta muualla
ITF
WTA
Yvonne Meusburger (s. 3. lokakuuta 1983 Dornbirn) on itävaltalainen tennispelaaja. Parhaimmillaan hän oli kaksinpelissä WTA-listan sijalla 37 maaliskuussa 2014. Hän voitti urallaan yhden WTA-turnauksen kaksinpelissä.
Grand Slam -turnauksissa Meusburger pääsi parhaimmillaan kolmannelle kierrokselle. Ainoan WTA-turnausvoittonsa hän saavutti Bad Gasteinissa vuonna 2013.
Hän ilmoitti uransa lopettamisesta vuoden 2014 elokuussa, Yhdysvaltain avointen ensimmäisellä kierroksella kokemansa tappion jälkeen.
Aiheesta muualla

Yvonne Meusburgerin kotisivut (Arkistoitu – Internet Archive)
Yvonne Meusburger WTA:n sivuilla (englanniksi)
Yvonne Meusburger ITF:n sivuilla (englanniksi)
Yhteisellä matkalla

| Yhteisellä matkalla>  VR 150 vuotta |
| --- | --- |

Kirjailija:  Seppo Zetterberg
Kieli:  suomi
Kustantaja:  WSOY
Julkaistu:  2012
Ulkoasu:  sid.
Sivumäärä:  544 s.
ISBN:  978-951-0-34742-3
Löydä lisää kirjojaKirjallisuuden teemasivulta
Yhteisellä matkalla. VR 150 vuotta on historioitsija Seppo Zetterbergin kirjoittama Valtionrautateiden eli VR-yhtymän juhlahistoriikki, jonka WSOY on julkaissut vuonna 2012.
Rautateiden rakentamisen alkuvaiheet osuivat Suomessa yllättävän varhaiseen aikaan, sillä Ruotsissakin oli siirrytty rautatiekauteen vasta muutama vuosi aiemmin. Syynä oli se että Venäjällä oli rautatieaate omaksuttu varhain, ja rata Pietarin ja Moskovan välille oli avattu 1851. Rautateillä oli teoksen mukaan ratkaiseva merkitys yhteiskunnan kehitykselle.
Teos kuvaa muun muassa rautatienrakentamisen dramaattisia alkuvaiheita, joita ei Helsingin–Hämeenlinnan radan avaamisen 1862 jälkeen juhlittu, sillä rata Suomesta Pietariin vei tuhansien nälkävuosien heikentämien ihmisten hengen.
Kriitikko toteaa että Zetterbergin historiikki on yrityshistoriikkien parhaasta päästä kertoessaan sujuvasti pakollisten hallintouudistusten ja muiden lisäksi myös tarinoita. Kuvituksen todetaan kruunaavan teoksen.
Škofja Loka

| Škofja Loka |
| --- | --- |
 Škofja Loka
Valtio:   Slovenia
NUTS 2 -aluejako:  Länsi-Slovenia
Perinteinen alue:  Gorenjska
Tilastollinen alue:  Gorenjska
Pinta-ala:  
 – Kokonaispinta-ala:  4,5 km²
Väkiluku (2021):  11 706
 – Väestötiheys:  2 601 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Škofja Loka on kaupunki Sloveniassa, Gorenjskassa. Se sijaitsee tilastollisesti Gorenjskan tilastollisella alueella, Länsi-Sloveniassa. Kaupungissa asuu 4,5 neliökilometrillä 11 706 asukasta. Väestötiheys on 2 601 asukasta neliökilometrillä.
Yökköset

| Yökköset |
| --- | --- |
 Huutomerkkiyökkönen (Agrotis exclamationis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae  Latreille, 1809
Alaheimot
 Aediinae  Aganainae  Agaristinae  Bagisarinae  Calpinae  Cocytiinae  Eucocytiinae  Euteliinae  Glottulinae  Aurinkoyökköset Metoponiinae  Iltayökköset Acronictinae  Jäkäläyökköset Bryophilinae  Kaapuyökköset Cuculliinae  Kiertoyökköset Acontiinae  Kiiltoyökköset Eustrotiinae  Kärsäyökköset Herminiinae  Maayökköset Noctuinae  Metalliyökköset Plusiinae  Munkkiyökköset Pantheinae  Nokkayökköset Hypeninae  Nopsayökköset Oncocnemidinae  Pensasyökköset Amphipyrinae  Psaphidinae  Raphinae  Rikkayökköset Condicinae  Ritariyökköset Catocalinae  Saniaisyökköset Eriopinae  Sinihuput Dilobinae  Stictopterinae  Stiriinae  Strepsimaninae  Tarhayökköset Hadeninae  Ufeinae  Vaellusyökköset Heliothinae 
Katso myös
   Yökköset Wikispeciesissä   Yökköset Commonsissa 
Infobox OKNimi-testi OK: 
Yökköset (Noctuidae) ovat suurin perhosheimo. Siihen kuuluu yli 25 000 tunnettua lajia. Suomessa on tavattu vuoteen 2007 mennessä 423 yökköslajia.
Tuntomerkit

Useimmat yökköset ovat vankkaruumiisia ja kapeasiipisiä. Etusiivissä on lähes aina suojaväritys. Takasiivet ovat toisinaan kirkkaanväriset. Etusiivissä on yleensä tunnusomaiset niin sanotut yökköskuviot: sisempi ja ulompi poikkiviiru, keilatäplä sisemmän poikkiviirun keskikohdan ulkopuolella, pyöreä rengastäplä keilatäplän ulkopuolella, sekä munuaisen muotoinen täplä rengastäplän ulkopuolella. Lepoasennossa siivet ovat joko litteästi ruumiin päällä tai kattolaskuisesti ruumiin sivuilla.
Vaikutukset

Monet yökkösistä ovat merkittäviä viljelykasvien tuholaisia. Monet yökkösentoukat elävät maanpinnan alla ja nousevat öisin pinnalle pureskelemaan kasvintaimien varsia. Tämä johtaa kasvin lakastumiseen. Erityisesti viljojen oraat sekä vastaistutetut salaatin ja kaalin taimet ovat vaarassa joutua toukkien ravinnoksi.
Aiheesta muualla

Laji.fi: Yökköset (Noctuidae)
ITIS: Noctuidae (englanniksi)
Yhteislista

Yhteislista on vaaleissa kahden tai useamman valitsijayhdistyksen keskinäinen vaaliliiton kaltainen tilapäinen yhteenliittymä. Useissa suomalaisissa kunnissa toimii sitoutumattomien yhdistyksiä, jotka tapaavat muodostaa oman yhteislistan kuntavaaleissa. Kun yhteislista rinnastetaan Suomen vaalilaissa puolueiden keskenään muodostamaan vaaliliittoon, eivät yhteislistat voi sellaiseen liittyä eivätkä puolueiden vaaliliitot yhteislistaan, koska niin sanotut toisen asteen vaaliliitot eli vaalirenkaat eivät Suomen yleisissä vaaleissa ole sallittuja. Toisaalta eivät myöskään yksittäiset puolueet ja valitsijayhdistykset voi keskenään muodostaa yhteislistaa tai vaaliliittoa.
Zied Laaroussi

| Henkilötiedot |
| --- | --- | --- |
Syntymäaika: 11. kesäkuuta 1979 (ikä 45)
Syntymäpaikka: Tunisia
Pelipaikka: Hyökkääjä
Seurat
| Vuodet | Seura | O (M) |
| 2003–2007 2007–2008 2008–2009 |  CA Bizertin  Al-Thaid  CA Bizertin |  ? (20) 28 (22) ? (1) |
 Seurajoukkueuran tilastot kattavat vain kansalliset sarjat.
Zied Laaroussi (arab. زياد العروسي‎, s. 11. kesäkuuta 1979) on tunisialainen jalkapalloilija, pelipaikaltaan hyökkääjä. Hän pelaa tällä hetkellä CA Bizertinissa. Hän on tehnyt parhaimmillaan yhdeksän maalia Tunisian pääsarjassa ollen maalipörssin neljäs. Parhaimmillaan Laaroussi teki 22 maalia Arabiemiraattien pääsarjassa, ollen jälleen neljän parhaan joukossa maalipörssissä.
Saavutukset

Tunisian liigacup: 2004
Yksityisen kopioinnin hyvitysmaksu

Hyvitysmaksu (aiemmin kasettimaksu) oli tallennusvälineistä suoritettava veronluonteinen maksu. Vuodesta 2015 alkaen yksityisestä kopioinnista on hyvitetty tekijöitä suoraan valtion budjetista. Samalla tallennuslaitteiden ja -alustojen myyntihintoihin sisältynyt hyvitysmaksu on poistunut.
Suomen tekijänoikeuslaki sallii muutaman kopion valmistamisen yksityiseen käyttöön julkistetuista teoksista, kunhan kopion valmistamiseksi ei tarvitse murtaa "tehokasta teknistä suojausta". Tämän oikeuden vastineeksi kerättiin aiemmin tyhjistä tallennusvälineistä kuten tyhjät CD- ja DVD-levyt, C- ja VHS-kasetit sekä digitaaliset musiikkisoittimet (kuten iPod) tallennuskapasiteettiin perustuva maksu, jonka jakamisesta opetusministeriö päätti vuosittain. Yritykset ja yhdistykset jotka käyttävät tallennusvälineitä ammatillisiin tarkoituksiin, oli vapautettu maksusta. Hyvitysmaksut keräsi ja hallinnoi Teosto.
Historia

Ensimmäinen hyvitysmaksujärjestelmä otettiin käyttöön Saksassa 1960-luvulla kun Gesellschaft für musikalische Aufführungs- und mechanische Vervielfältigungsrechte (GEMA, saksalainen vastine Teostolle) voitti oikeudenkäynnin laitevalmistaja Grundigia vastaan. Yhdysvalloissa maksu otettiin käyttöön 1992 ja Kanadassa 1997. Australiassa maksu taas todettiin perustuslain vastaiseksi 1992.
Suomessa kasettimaksu otettiin käyttöön kesäkuussa 1984, 1. syyskuuta 1998 maksu ulotettiin CDR-levyihin, vuonna 2000 MP3-soittimiin ja 1. maaliskuuta 2005 lähtien hyvitysmaksua alettiin kerätä myös digitaalisista videotallentimista, kuten tallentavista digisovittimista. Vuoden 2011 alusta hyvitysmaksun piiriin tulivat ulkoiset kiintolevyt, joiden koko on 250 Gt–3 teratavua.
2010-luvulla tallennusmedioiden myynnin laskiessa hyvitysmaksuilla kerätyn tilityssuman nopean laskemisen takia marraskuussa 2014 hallitus esitti hyvitysmaksun korvaamista budjettirahoituksella, vuonna 2013 hyvitysmaksua kerättiin enää 6,7 miljoonaa euroa.  Uusi tekijänoikeuslaki, jolla muutos toteutettiin, tuli voimaan 1.1.2015. Vuonna 2015 valtion budjetista maksettiin hyvitysmaksua 11 miljoonaa euroa.
Aiheesta muualla

Opetus- ja kulttuuriministeriö
Hyvitysmaksu.fi (Arkistoitu – Internet Archive)
Hyvitysmaksu.fi − Hinnat 2014 (Arkistoitu – Internet Archive)
Yasuharu Kurata

| Henkilötiedot |
| --- | --- | --- |
Koko nimi: Yasuharu Kurata
Syntymäaika: 1. helmikuuta 1963 (ikä 61)
Syntymäpaikka: Shizuoka, Japani
Kansalaisuus:  Japani
Pelipaikka: Keskikenttäpelaaja
Pituus: 178 cm
Seurat
| Vuodet | Seura | O (M) |
| 1986–1991 1991–1992 | Honda Yomiuri | 77 (5) 2 (0) |
Maajoukkue
| 1986–1987 | Japani | 6 (0) |
 Seurajoukkueuran tilastot kattavat vain kansalliset sarjat.
Yasuharu Kurata (jap. 倉田 安治, Kurata Yasuharu; s. 1. helmikuuta 1963 Shizuoka) on japanilainen entinen jalkapalloilija.
Jalkapallomaajoukkue

Kurata debytoi Japanin maajoukkueessa syyskuussa 1986. Hän on pelannut kuusi maaottelua.
Aiheesta muualla

National Football Teams
Auvo Vihro

| Auvo Vihro> Henkilötiedot |
| --- | --- |
Syntynyt: 10. toukokuuta 1956 (ikä 68) Polvijärvi
Ammatti:  näyttelijä
Puoliso:  Minna Hokkanen
Näyttelijä
Palkinnot
 Veikko Sinisalo -palkinto (2003) 
Aiheesta muualla
IMDb 
Elonet
Auvo Vihro (s. 10. toukokuuta 1956 Polvijärvi) on suomalainen näyttelijä ja teatteriohjaaja.
Ura

Vihro opiskeli näyttelemistä Teatterikorkeakoulussa, josta hän valmistui vuonna 1985. Aikaisemmin hän oli opiskellut hammaslääketiedettä ja taidehistoriaa. Hän on ollut kiinnitettynä Lahden kaupunginteatteriin ja Tampereen Työväen Teatteriin, jossa hän on näytellyt vuodesta 1991. Tampereen vuosinaan hän on esittänyt muun muassa Larrya Closerissa, Emil Aaltosta Suutari Aaltosessa, Markus Hautalaa Fundamentalistissa ja Antonio Salieria Amadeuksessa.
Vihro on työskennellyt myös teatteriohjaajana. Hän on ohjannut muun muassa Asko Sahlmanin runokoosteen Yhdeksän elämää (1999) Tampereen Teatterille sekä näytelmät Rauta (2003), Yön kosketus (2005), Manner (2011) ja Kolme iloista rosvoa (2015) Tampereen Työväen Teatterille. Vuonna 2010 hänet valittiin Tampereen Teatterikesän taiteellisen johtoryhmän jäseneksi. Hän jätti johtoryhmän vuonna 2013.
Vihro on esiintynyt myös elokuvissa ja televisiossa. Hän on esiintynyt miespääosassa elokuvassa Kaivo (1992), esiintynyt Lauri Kettusen roolissa televisiosarjassa Siperian nero (2000–2001) ja Aatos Launiksen roolissa televisiosarjassa Taivaan tulet (2007–2010). Vuodesta 2012 Vihro on toiminut joulupukkina jouluaattoaamun Joulupukin Kuuma linja -ohjelmassa.
Tunnustuksia

Vuonna 2003 Vihrolle myönnettiin Veikko Sinisalo -palkinto.
Yksityiselämä

Vihro on naimisissa näyttelijä Minna Hokkasen kanssa. Heillä on kaksi lasta, vuonna 1991 syntynyt poika ja vuonna 1994 syntynyt tytär.
Aiheesta muualla

Auvo Vihro Elonetissä.
Auvo Vihro Internet Movie Databasessa. (englanniksi)
Yle Elävä arkisto: Turkan lapset
Élodie Clouvel

| Mitalit | Mitalit | Mitalit |  |
| --- | --- | --- | --- |
|  Clouvel vuonna 2022. |  Clouvel vuonna 2022. |  Clouvel vuonna 2022. |  |
Maa:  Ranska
Naisten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 | yksilökilpailu |  |
|  Hopeaa | Pariisi 2024 | yksilökilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Kaohsiung 2013 | sekaviesti |  |
|  Hopeaa | Moskova 2016 | yksilökilpailu |  |
|  Hopeaa | México 2018 | joukkuekilpailu |  |
|  Hopeaa | Budapest 2019 | sekaviesti |  |
|  Hopeaa | Kairo 2021 | yksilökilpailu |  |
Élodie Clouvel (s. 14. tammikuuta 1989 Saint-Priest-en-Jarez) on ranskalainen nykyaikainen viisiottelija ja olympiamitalisti. Clouvel oli mukana Lontoon olympialaisissa 2012, jolloin hän sijoittui sijalle 31. Neljä vuotta myöhemmin Rio de Janeiron olympialaisissa Clouvel sijoittui toiseksi. Tokion olympialaisissa 2021 hän oli kuudes. Pariisin olympialaisissa 2024 hän johti kilpailua ennen viimeistä lajia, ampumajuoksua, mutta menetti etumatkansa huonosti sujuneen ammunnan vuoksi ja sijoittui lopulta toiseksi. Hänellä on myös maailmanmestaruus vuodelta 2013 sekä useita MM-hopeamitaleita. Ennen siirtymistä viisiottelijaksi Clouvel oli Ranskan uintimaajoukkueessa.
Zimbabwe yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
| 99. | 0 | 0 | 1 | 1 |
Zimbabwe on osallistunut yleisurheilun ulkoratojen täyden ohjelman maailmanmestaruuskilpailuihin ensimmäisistä kisoista eli vuodesta 1983 lähtien. Maan urheilijat ovat saavuttaneet yhden mitalin ja kaksi muuta pistesijaa. Ngonidzashe Makusha sijoittui pituushypyssä kolmanneksi Daegussa 2011. Ken Harnden sijoittui 400 metrin aitajuoksussa kuudenneksi Göteborgissa 1995. Ateenassa 1997 4 × 400 metrin viestijuoksujoukkue, johon kuuluivat Harndenin lisäksi Tawanda Chiwira, Phillip Mukomana ja Savieri Ngidhi, sijoittui kuudenneksi.
Zimbabwen MM-mitalit kisoittain

| Kisavuosi ja -paikka>  | Miehet> Kulta | Miehet> Hopea | Miehet> Pronssi | Naiset> Kulta | Naiset> Hopea | Naiset> Pronssi | Yhteensä> Kulta | Yhteensä> Hopea | Yhteensä> Pronssi | Yhteensä | Yhteensä> Sijoitus mitalitilastossa |
| --- | --- | --- | --- | --- | --- | --- | --- | --- | --- | --- | --- |
| 1983–2009 | 0 | 0 | 0 | 0 | 0 | 0 | 0 | 0 | 0 | 0 | - |
| 2011 Daegu | 0 | 0 | 1 | 0 | 0 | 0 | 0 | 0 | 1 | 1 | 34. |
| 2013 Moskova | 0 | 0 | 0 | 0 | 0 | 0 | 0 | 0 | 0 | 0 | – |
| 2015 Peking | 0 | 0 | 0 | 0 | 0 | 0 | 0 | 0 | 0 | 0 | – |
| 2017 Lontoo | 0 | 0 | 0 | 0 | 0 | 0 | 0 | 0 | 0 | 0 | – |
| 2019 Doha | 0 | 0 | 0 | 0 | 0 | 0 | 0 | 0 | 0 | 0 | – |
| 2022 Eugene | 0 | 0 | 0 | 0 | 0 | 0 | 0 | 0 | 0 | 0 | – |
| 2023 Budapest | 0 | 0 | 0 | 0 | 0 | 0 | 0 | 0 | 0 | 0 | – |
| Yhteensä | 0 | 0 | 1 | 0 | 0 | 0 | 0 | 0 | 1 | 1 | 99. |
Zimbabwen MM-mitalit lajeittain > Miehet

| Laji | Kulta | Hopea | Pronssi | Yhteensä |
| --- | --- | --- | --- | --- |
| Pituushyppy | 0 | 0 | 1 | 1 |
Zimbabwen MM-mitaliurheilijat

| Urheilija | Kulta | Hopea | Pronssi | Yhteensä | Vuodet |
| --- | --- | --- | --- | --- | --- |
| Ngonidzashe Makusha | 0 | 0 | 1 | 1 | 2011 |